CELEX: 62017TN0347
Language: hu
Date: 2017-06-02 00:00:00
Title: T-347/17. sz. ügy: 2017. június 2-án benyújtott kereset –FLA Europe kontra Bizottság

31.7.2017   
            
            
               HU
            
            
               Az Európai Unió Hivatalos Lapja
            
            
               C 249/39
            
         2017. június 2-án benyújtott kereset –FLA Europe kontra Bizottság
   (T-347/17. sz. ügy)
   (2017/C 249/53)
   Az eljárás nyelve: holland
   
      Felek
   
   
      Felperes: FLA Europe NV (Oudenaarde, Belgium) (képviselők: A. Willems, S. De Knop és B. Natens meghatalmazottak)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               állapítsa meg, hogy a kereset elfogadható;
            
         
               —
            
            
               semmisítse meg a Kínai Népköztársaságból és Vietnamból származó és a Fujian Viscap Shoes Co. Ltd, a Vietnam Ching Luh Shoes Co. Ltd, a Vinh Thong Producing-Trading-Service Co. Ltd, a Qingdao Tae Kwang Shoes Co. Ltd, a Maystar Footwear Co. Ltd, a Lien Phat Company Ltd, a Qingdao Sewon Shoes Co. Ltd, a Panyu Pegasus Footwear Co. Ltd, a PanYu LEADER Footwear Corporation, a Panyu Hsieh Da Rubber Co. Ltd, az An Loc Joint Stock Company, a Qingdao Changshin Shoes Company Limited, a Chang Shin Vietnam Co. Ltd, a Samyang Vietnam Co. Ltd, a Qingdao Samho Shoes Co. Ltd, a Min Yuan, a Chau Giang Company Limited, a Foshan Shunde Fong Ben Footwear Industrial Co. Ltd és a Dongguan Texas Shoes Limited Co. által gyártott egyes bőr felsőrésszel rendelkező lábbelik behozatalára vonatkozó végleges dömpingellenes vám ismételt kivetéséről és a kivetett ideiglenes vám végleges beszedéséről, valamint a Bíróság által a C-659/13. és C-34/14. sz. egyesített ügyekben hozott ítélet végrehajtásáról szóló, 2017. március 9-i (EU) 2017/423 bizottsági végrehajtási rendeletet (HL 2017. L 64., 72. o.);
            
         
               —
            
            
               a Bizottságot kötelezze a költségek viselésére.
            
         
      Jogalapok és fontosabb érvek
   
   Keresetének alátámasztása érdekében a felperes öt jogalapra hivatkozik.
   
               1.
            
            
               Az első jogalap: Az EUSZ 5. cikk (1) és (2) bekezdésének a megsértése. Másodlagosan a felperes az intézmények közötti egyensúlynak az EUSZ 13. cikk (2) bekezdése értelmében vett elvének a megsértésére hivatkozik.
               
                           —
                        
                        
                           A megtámadott rendeletnek nincs jogalapja.
                        
                     
                           —
                        
                        
                           A Bizottság nem rendelkezett hatáskörrel a megtámadott rendelet elfogadására.
                        
                     
         
               2.
            
            
               A második jogalap: az EUMSZ 266. cikk megsértése azáltal, hogy nem fogadták el a Bíróság 2016. február 4-i C&J Clark International ítéletének (C-659/13 és C-34/14, EU:C:2016:74) végrehajtásához szükséges intézkedéseket.
            
         
               3.
            
            
               A harmadik jogalap: az (EU) 2016/1036 rendelet (1) 1. cikke (1) bekezdésének és 10. cikke (1) bekezdésének, valamint a jogbiztonság elvének (a visszaható hatály tilalmának) a megsértése azáltal, hogy a dömpingellenes vámokat olyan árukra vetették ki, amelyek szabad forgalomban voltak.
            
         
               4.
            
            
               A negyedik jogalap: a 2016/1036 rendelet 21. cikkének a megsértése, mivel a dömpingellenes vámokat az uniós érdek új értékelése nélkül vetették ki.
            
         
               5.
            
            
               Az ötödik jogalap: az EUSZ 5. cikk (1) és (4) bekezdésének a megsértése, mivel olyan jogi aktust fogadtak el, amely túllép a céljának eléréséhez szükséges mértéken.
            
         
      (1)  Az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036/EU európai parlamenti és tanácsi rendelet (HL 2016. L 176., 21. o.)